“Presta que vas viendo más muyeres na montaña, y soles, y eso gústame porque enantes nun se vía tanto”
#000000
Tania Plaza ye presentada como la primer muyer titular d’un refuxu de montaña nel estáu español, pero a ella gústa-y matizar lo de titular, porque les muyeres siempre trabayaron nos abellugos. “Yo siempre digo que la primera qu’hubo equí, nos años 60, fue Lecia, una paisana que cuando llegaben los de la Federación de Montaña a facer cursinos ella venía pa da-yos de comer y curialos”, desplica a mou de homenax. Falamos de l’Abellugu del Meicín.
#000007
Esta llangreana despidióse del so trabayu como camarera con 25 años pa facer lo que más-y prestaba: marchar pal monte. Diz que la so idega yera tar durante un añu pelos montes astures, pero aquella primer selmana paró nos Puertos de Güeria, au tuvo nueve díes dempués de los que baxó pa Tuiza. La suerte, o el destín, quiso que se cruzara con Gelito y, dempués de charrar un pedazu, el paisanu ofreció-y una cabana: “Y equí pasé venti meses; fue entós cuando salió la licitación d’esti refuxu, una cosa llevó a la otra y equí acabé”.
#000008
Vién-y a la memoria que-y dixeron los de Tuiza que “equí nun aguanta naide; como nun lo lleves tú... Claro, viéronme viviendo equí arriba veinte meses nuna cabana ensin lluz nin agua, namái colo xusto: una mesa, dos silles, una llitera, una cocinina de gas, un armariu y una chimenea. Daste cuenta de que con tener pa comer y calor ye bastante”.
#000009
“Gustábame muncho la travesía, coyer la mochila y tirame al monte dos o tres díes y dormir en vivac. Nunca usé tienda: dormíemos nuna cabana abierta, una cuadra o onde pintara. Ye lo que me gustó siempre. Llueu entamé a facer más alpinismu, ivernales, y prestábame muncho. Agora nun faigo nada dende que llevo’l refuxu. Y si tengo tiempu llibre baxo a portear a Tuiza o descanso”.
#000010
Al igual que’l ganáu, sube pa los puertos dende’l 10 de mayu hasta cuando lu baxen, a fines d’ochobre, más o menos dependiendo del tiempu que faiga. Pal iviernu abren fines de selmana y festivos, anque reconoz que “cuando llega ochobre yá tamos agotaos. Normalmente pa payares pesllamos pola lluvia. Hasta que cai la primer nevada nun tienes a naide. Tar equí pa nada nun tien munchu sentíu y asina descansamos un poquitín. Pero si vien un mes buenu, tamos equí. Pa zarrar como tal nun tenemos un mes de xuru”. Como si fueren vaqueiros d’alzada, Tania y Gummo, el so compañeru, baxen pal pueblu xaldu.
#000011
Pasámosla equí. Tenemos casa en Llangréu, pero en cuantes vimos lo que s’avecinaba decidimos pasalo equí. La verdá ye que fue un poco angustioso, tampoco podíemos salir a caminar nin nada, amás de que venía mucho el GREIM de la Guardia Civil. Dalguién denunciónos diciendo que tábemos faciendo montaña y yo toiequí empadronada. Vinieron a identificanos. Llueu pasamos 30 díes de ñublín, amanecía pela mañana y yá subía la ñebla y quedábemos a ciegues el restu del día. Eso fue un poco estresante, la verdá. ¡Qué angustia! Al final pasámosla equí encerraos. La envidia llegó hasta equí arriba. Los policíes de balcón, que dicíen abaxo, tamién llegaron hasta equí. A mí prestóme porque yo tolos díes siguía colgando coses nel Facebook o n’Instagram: colgaba un videu de cómo taba equí, entós munchísima xente entamó a siguinos y agradecieron ver la montaña. Eso tuvo guay.
#000013
¿Y los díes que nun sube naide?
#000016
Llimpiamos, qu’hai muncho que llimpiar o cambiar. Tamos siempre faciendo obra. Por exemplu, montamos la barra na entrada, qu’enantes se garraba la bébora na cocina. Pusimos plaques solares. Si quies meyorar siempre hai dalguna obra que facer.
#000017
Diz que los inicios foron duros porque nun funcionaba nada. “Taba rexentáu pola Federación de Montaña pero nun yera un refuxu al que podíes venir, comer y pasar el día. Nun teníen nada. Y yo cuando empecé equí regalaba comida. Llegaba la xente y a lo meyor sacaba un cazuelu de carne guisao, unes fabes... Cuando vía un poco de movimientu sacaba’l perolu de fabes y la xente comentaba: “Hostia, ¿das de comer?”. Y otru día subíen a comer, y ún traía a otru y poco a poco... El boca a boca y les redes sociales, por supuestu, mover el Facebook y Instagram fue prioritario y vital”.
#000020
Mueves bien les redes sociales y tol mundu conoz fuera d’Asturies el ‘refu’ del Meicín. Esto ye una ventaya pal conceyu, que se vende como Puerta d’Asturies.
#000021
Pero ye mui hipócrita que quieran dar publicidá al Parque de les Ubiñes, ciclismu... cuando llueu lo que ta dexando dinero nel conceyu ye la montaña y, en concreto, el refuxu porque esti añu ta viniendo muncha xente d’Almería, Barcelona, Cantabria, Bilbao... Xente que vien a conocenos, a comer, que nunca vieran les Ubiñes; vienen, faen un picu, comen equí pero quédense abaxo, nun hotel o onde seya. Faen gastu abaxo, van comprar comida y el pan, y a comer a nun sé ónde, y ye riqueza que tamos trayendo al conceyu. Dicíalo un paisanu de Cantabria: “Lo triste ye que la publicidá que tien esti conceyu seyas tú porque yo, gracies a ti, conocí esto, y sin embargu naide t’ayuda”. A mi yá dame igual, a mi con que me dexen trabayar, valme.
#000022
De lo que fala ye de qu’esti refuxu nun depende de la Federación de Montaña y Escalada del Principáu d’Asturies (FEMPA), sinon del Ayuntamientu de L.lena, que nun aporta un res. Nin siquiera-yos facilita ser un espaciu cardioprotexíu: tán faciendo una colecta comunitaria p’atropar les perres coles que comprar un desfibrilador. Ye dicir, aportes perruques nun bote y recueyen los tos datos pa facer l’agradecimientu en cuantes lu merquen.
#000023
Cuando empecé col ‘refu’ facíalo un amigu, Andrés de la Torre, que trabaya con estes coses. Al principiu colgaba una foto pela mañana, otra pela nueche. D’aquella, que te dieran 80 ó 100 me gusta yera la hostia. ¡Cuánta xente! Agora tenemos una media de 2.000, que ye una barbaridá. El cambiu fue empezar a facer vídeos, la xente quier ver, quier conocer, quier saber qué ficisti güei, si tuvisti xente, si te pasó dalgo especial... y cada vegada que facemos un videu contando una hestoria vemos que se disparen los me gusta y la xente a la que llegamos. Daste cuenta de que si nun tas n’internet nun esistes. Hubo que movelo de dalguna manera.
#000025
Fíciles porque teníemos que zarrar y yo siguía pagando tolos recibos, soi autónoma. Son de vestir y puse lo de Salú, amor y montaña. Mandamos camisetes a California, a Texas... y al restu d’España ¡Impresionante! Fue increíble la cantidá de xente; y tolos díes a Correos a mandar unos paquetaos pa xente que nos siguía peles redes sociales. Venderíemos 300 ó 400 camisetes en nada. Y como tenemos dende la talla XXL a la de dos años, families enteres. Eso mola. Puse tres euros de recargu pa la Cocina Económica: al final del branu, recuentu y donaremos tol dineru y pondrémoslo nes redes porque dempués del covid queríemos facer dalgo asina, social.
#000027
Oyi, seremos mui de redes sociales, pero llueu la xente nun saluda nel monte (nin en nengún llau).
#000028
Gummo diz: “O ye sordu o mal educáu”.Lo normal yera la cultura montañera d’atopar a dalguién y saludar: “¿Cómo ta p’arriba?”. Intercambiabes un poco d’información. Y agora mírente como raro, como ¡meca, falóme!
#000029
Cuáles son les époques de más trabayu, porque’l turismuye más estacional pero l’actividá de montaña ye tamién ivernal.
#000037
Esti abellugu siempre fue pa ivernales. Vien xente abondo de Portugal. Sin embargu, esti últimu añu y el pasáu fueron el branu totalmente. El branu pasáu, n’Asturies en xeneral,hubo un boom del turismuy esti añu ta bastante más floxu; pero en comides y too eso véndese muncho más en branu. L’añu pasáu yera de llunes a domingu, fue flipante. Vien munchísima xente que nun ye montañera, families con neños, porque llegues equí y dexes los guah.es per ehí corriendo, ¡y arreando!
#000038
Preguntaben muncho y esti añu puse un cartelu ahí con respuestes a preguntes frecuentes. Yo creo que nos falta cultura montañera: saber cómo funciona la montaña, que tienes que llevar al monte una mochilina con dalgo de comida, agua y abrigu siempre. Pa lo qu’esperábamos nun hubo accidentes nin nada.
#000042
Cuando llevo muncho equí, póngome nerviosa abaxo. Baxo y toi como intranquila, dame la sensación de que nun sé nin caminar pela cai. N’iviernu vivo abaxo, nuna casa a tomar por sacu de la civilización. Y sí que m’estreso abondo, como que nun toi tranquila, ye una angustia, pero tamién ye necesario baxar porque cuando tas equí munchos meses de siguío la cabeza da munches vueltes y fae falta tener estímulos de fuera. Equí nun dexa de ser una monotonía, tolos díes lo mesmo. Al final necesites esparcer. Equí intimidá cero, tengo’l mio cuartu y un bañu, pero llueu compártolo too, llevántome a tomar un café y toi nel curru, y hai momentos en que se necesita intimidá.
#000049
Non, yo creo que porque saben que soi la guarda. Lo que presta ye que vas viendo más muyeres na montaña, y soles, y eso gustáme porque enantes nun se vía tanto. Ver una muyer sola o que viniera equí a quedase sola nun yera mui común. Yo cuando empecé a salir diba con tíos, de vez en cuando dalguna amiga. Cuando taba equí sola nun paraben de dicime: “¿Nun tienes mieu de tar ellí sola?”. ¿Mieu a qué? ¿Al llobu? ¿Al osu? Non, tu tas preguntándome si tengo mieu a que venga un tíu y me faiga daqué. Y eso ye lo que te tan preguntando: “¿Tu tienes mieu a que venga un paisanu y te faiga daqué?”. Pues non, pero si te lo dicen muncho al final acabes teniéndolu. Pero seguramente si tuviera Gummo equí solu nun-y diben preguntar eso: “¿Nun tienes mieu de tar ellí arriba solu y que venga una muyer y te faiga daqué?”. Si yo fuera un paisanu seguramente la cosa diba ser distinta.
#000053
Tas nel monte pero faes menos monte.
#000054
Enantes yera ociu. Agora si tienes ociu vas pa casa o a mercar. Montaña cero, y a veces acabes tan cansada que nengún de los dos facemos nada, salvo’l camín del portéu. Y si tengo un ratu prefiero dir a echar la siesta porque toi mayada. A mi un paisanu, Lin, dicíame que “el puertu faite vagu, quies más tar na camera que dir a caminar”. Y sí, ye verdá, a veces tienes qu’obligate. Cuando ye por hobby, va, venga, voi pa la montaña, pero cuando tas equí...
#000055
Asociación Cultural Nortes de Asturias. 2021.
#000057